




 MESTNI SVET
Na podlagi 38. člena Zakona o javnih financah (Uradni list RS št. 11/11 – uradno prečiščeno besedilo), 17. člena Statuta Mestne občine Murska Sobota (Uradni list RS št. 23/07 – uradno prečiščeno besedilo in 49/10) in 9. člena Odloka o proračunu Mestne občine  Murska Sobota za leto 2012 (Uradni list RS št. 11/2012, 53/2012) je Mestni svet Mestne občine Murska Sobota na 4. izredni seji, dne 21.11.2012 sprejel
S  K  L  E  P

o tretjih prerazporeditvah sredstev rebalansa proračuna Mestne občine Murska Sobota 
za leto 2012






I.

V skladu z 38. členom Zakona o javnih financah se prerazporedijo določeni odhodki v okviru  bilance prihodkov in odhodkov rebalansa proračuna Mestne občine Murska Sobota za leto 2012.  Prerazporeditve so prikazane v PRILOGI 1-3R , ki je sestavni del tega sklepa.







II.
Sredstva se prerazporejajo zaradi povečanih potreb oziroma prenizkega planiranja sredstev za namene opredeljene v PRILOGI 1-3R. 






III.
Prerazporeditev sredstev predlagana v točki 3 in 4 iz PRILOGE 1-3R (povečanje posameznih postavk) oziroma točki 2 iz PRILOGE 1-3R (zmanjšanja posameznih postavk) zahteva tudi spremembe oziroma uskladitev načrtov razvojnih programov Mestne občine Murska Sobota za obdobje 2012-2015, kar se ureja s posebnim sklepom.






IV.

Sklep začne veljati z dnem sprejetja.

Številka : 410-0279/2012-1
Datum: 21.11.2012








 
Anton ŠTIHEC, univ.dipl.inž.grad.








                  Ž U P A N
O B R A Z L O Ž I T E V


Splošna obrazložitev
Zakon o javnih financah v 38. členu določa, da se lahko prerazporedijo odhodki proračuna v okviru bilance prihodkov in odhodkov. Ob povečanjih posameznih postavk, se morajo za enak skupen znesek druge zmanjšati tako, da višina proračuna ostane nespremenjena. 

Predmetne prerazporeditve so prikazane v PRILOGI 1-3R– drugih prerazporeditev določenih postavk bilance prihodkov in odhodkov rebalansa proračuna Mestne občine Murska Sobota za leto 2012.

Obrazložitev opravljenih prerazporeditev

Povečanje planiranih sredstev pod zaporedno številko 1 (priloga 1-3R – povečanja posameznih postavk za 6.000 EUR) in pod zaporedno številko 2 (priloga 1-3R-povečanje posameznih postavk za 23.000 EUR) so vezana na nujnost plačila odškodnine po pravnomočni sodbi iz naslova nezmožnosti uporabe ½ nepremičnine (Valijeve vile na ulici Štefana Kovača-uporabljal jo je Vrtec Murska Sobota), ki je bil upravičencu vrnjen v denacionalizacijskem postopku. Dokončna odškodnina z zakonskimi zamudnimi obrestmi od 16.10.2009, ter odvetniškimi stroški znaša za 29.000 EUR več kot je planirano v rebalansu proračuna, zato je prerazporeditev, ki bo omogočala poplačilo nujna. 
Zmanjšanje sredstev je opravljeno z proračunske postavke pod zaporedno številko 6 (priloga 1-3R zmanjšanje posameznih postavk za 29.000 EUR). Zmanjšanje je možno zaradi nove zakonodaje na področju otroškega in socialnega varstva, ki je sicer v veljavi od 1.1.2012, vendar se zaradi velikih zamud pri izdajah odločb posledice izkazujejo šele v drugi polovici leta.

Povečanje planiranih sredstev pod zaporedno številko 3 (priloga 1-3R – povečanja posameznih postavk za 33.000 EUR) in pod zaporedno številko 4 (priloga 1-3R-povečanje posameznih postavk za 1.800 EUR) so vezana na projekt prenove javne razsvetljave, ki je sofinanciran iz državnih sredstev Ministrstva za gospodarstvo ter državnih investicijskih sredstev občinam po 23. členu ZFO.  Časovni zamik pri podpisih pogodb o sofinanciranju s strani države je povzročil pozen začetek izvedbe projekta (v mesecu oktobru), zato predvideni prihranki pri stroških za porabljeno el.energijo niso doseženi v planirani višini. Nujno je potrebno z predmetno prerazporeditvijo zagotoviti na navedenih kontih zadostno višino sredstev za poplačilo računov do izteka proračunskega leta.    

Zmanjšanje sredstev je opravljeno z proračunske postavke pod zaporedno številko 2 (priloga 1-3R zmanjšanje posameznih postavk za 34.800 EUR). Zmanjšanje na navedenem pod kontu je možno zaradi z javnim razpisom dosežene bistveno nižje cene same prenove javne razsvetljave.

Povečanja pod zaporedno številko 5, (priloga 1-3R – povečanja posameznih postavk za 23.000 EUR) in pod zaporedno številko 6 (priloga 1-3R-povečanje posameznih postavk za 99.000 EUR)   so vezane na izvedbo projekta vzpostavitve sončnih elektrarn na javnih objektih Mestne občine Murska Sobota. Celoten projekt obsega namestitev sončnih elektrarn na petih objektih za kar bo izbrani ponudnik plačal odškodnino za služnost za namestitev sončnih elektrarn, ki bodo v njegovi lasti. V proračunu mestne občine bo to evidentirano kot novi prihodek v višini 120.586 EUR. Za enak znesek bo pred namestitvijo elektrarn dolžan izvesti prenove treh objektov (OŠ IV., OŠ Bakovci in Vrtec Bakovci- vsi

v slabem stanju), v skladu z objavljeno namero o sklenitvi neposredne pogodbe z dne 11.4.2012 in 27.6.2012. Ker Zakon o javnih financah v četrtem in petem odstavku 2. člena narekuje bruto načelo denarnega toka, bo ponudnik stroške prenove zaračunal mestni občini. Pred plačilom oziroma sklenitvijo pogodbe je zato potrebno na ustreznih proračunskih postavkah opraviti predlagane prerazporeditve.
Kot je razvidno iz priloge 1-3R so povečanja predvidena na dveh proračunskih postavkah, saj gre v dveh primerih za investicijska vlaganja v šolske objekte (OŠ IV in OŠ Bakovci) ter v tretjem primeru v Vrtec Bakovci.
Zmanjšanje sredstev je opravljeno z proračunskih postavk pod zaporedno številko 1, 3, 4  in 5 (priloga 1-3R zmanjšanje posameznih postavk za skupno 122.000 EUR). Zmanjšanja so možna saj v sprejetem rebalansu proračuna planirana sredstva na teh postavkah ne bodo potrebna v višini, kot so planirana. 








Anton ŠTIHEC, univ.dipl.inž.grad.

